Morten Høberg sikrede cykelholdet Team Løgstør den første UCI-sejr, da han vandt et løb i Uppsala i Sverige.

På en varm sommerdag i svenske Uppsala stod luften og Morten Høbergs konkurrenter stille, da han gav sig selv, Team Løgstør og Danmark vigtige UCI-point. Allerede på anden omgang kom Philip Nielsen fra Team Løgstør med i løbets første alvorlige udbrud sammen med 4 andre ryttere. Efter syv omgange blev gruppen reduceret til 3 ryttere, nemlig Philip Nielsen og to slovakker. Efter niende af de i alt femten omgange kom en gruppe fri af hovedfeltet. I denne 7-mandsgruppe havde Team Løgstør både Morten Høberg og Michael Johansen med. Gruppen fik hurtig kontakt til Philip Nielsen og de to slovakker. Godt tid efter lykkedes det Thomas Bendixen at komme frem til fronten sammen med to ryttere. Da rytterne kører ud på 11. omgang er der således 13 ryttere samlet helt i front, mens det over 100 mands store felt går mere og mere i stå. Med 40 km til mål vælger Morten Høberg at stole på sine gode ben og rykker uimodståeligt fra gruppen, og han kunne køre alene i mål. Også andenpladsen gik til Team Løgstør. Resultat 201 km: 1. Morten Høberg, Team Løgstør - Cycling for Health - 4.47.11 2. Thomas Bendixen, Team Løgstør - Cycling for Health + 0.09 3. Michael Stevenson, Cyclecomponents.com + 0.15 4. Matti Pajari, Finske Landshold + 0.44 5. Philip Nielsen, Team Løgstør - Cycling for Health + 2.50